
545400 SIGHIŞOARA

Str. Muzeului nr. 7, Tel./Fax. 0265-771278

        H O T Ă R Â R E A   NR. 33

                din 28 februarie 2013

privind închirierea unor terenuri şi preluarea unor contracte de închiriere

      
Consiliul local al municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3724/18.02.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere cererile unor persoane, adresate Primăriei Municipiului Sighişoara, cu referire la închirierea unor terenuri, aferente construcţiilor proprietatea acestora, ocupate de garaje,  a unui teren în scopul amplasării unui totem publicitar, respectiv cu referire la preluarea unor contracte de închiriere a unor terenuri, ca urmare a dobândirii în proprietate a construcţiilor de natură garaje, edificate pe acestea; 

Ţinând cont că în urma închirierii terenurilor şi preluării contractelor de închiriere nu sunt afectate planurile de sistematizare şi că terenurile nu fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Văzând şi prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat;

Luând în considerare prevederile Legii nr. 213/1998 privind bunurile proprietate publică, cu modificările şi completările ulterioare;

Ţinând cont că prin închirierea terenurilor şi preluarea contractelor de închiriere se aduc venituri suplimentare la bugetul local;
Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 3723/18.02.2013, prin care, se propune închirierea terenurilor  şi preluarea contractelor de închiriere, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

           În temeiul art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b” şi a art. 123 din Legea nr. 215/2001, legea administraţiei publice locale, republicată, cu modificările şi completările ulterioare;

H O T Ă R Ă Ş T E:
Art.1. (1) Se aprobă închirierea directă a suprafeţei de 776,00  mp. teren curţi - construcţii, aferent construcţiilor, situat în Municipiul Sighişoara, str. Primăverii, nr. 29, înscris în C.F. nr. 54175 (nr. C.F. vechi 4425/B, nr. top. vechi imobil 5245/2, nr. cad. vechi imobil 1954), sub nr. cad. 54175, către Bita Ana, proprietara construcţiilor.

(2) Chiria va fi de 0,75 lei/mp./an, stabilită în baza art. 4 alin. (1) din anexa nr. 8 la Hotărârea Consiliului Local nr. 105/29.11.2012, aşa cum a fost modificată prin Hotărârea Consiliului Local nr. 2/15.01.2013 şi va fi indexată cu  indicele de inflaţie anual.

(3) Durata închirierii va fi de 5 (cinci) ani, începând cu data de 01.03.2013, cu posibilităţi de prelungire.
Art.2. (1) Se aprobă închirierea directă a suprafeţei de 123,00 mp. teren aferent imobilului, situat în Municipiul Sighişoara, str. Tăbăcarilor, nr. 11, identificat conform planului de amplasament şi delimitare anexa nr. 1 la prezenta hotărâre, înscris în C.F. nr. 6825, sub nr. top 3092/2 şi 3093/1, către Marton Elena, proprietara imobilului (casă, curte cu 58 mp.).

(2) Chiria va fi de 0,50 lei/mp./an, stabilită în baza art. 4 alin. (2) din anexa nr. 8 la Hotărârea Consiliului Local nr. 105/29.11.2012, aşa cum a fost modificată prin Hotărârea Consiliului Local nr. 2/15.01.2013 şi va fi indexată cu  indicele de inflaţie anual.

(3) Durata închirierii va fi de 5 (cinci) ani, începând cu data de 01.03.2013, cu posibilităţi de prelungire.
Art.3. (1) Se aprobă închirierea directă a suprafeţei de 15,00 mp. teren ocupat de construcţia - garaj, situat în Municipiul Sighişoara, str. Trandafirilor, tronson B I, către Sandu Terezia, garajul fiind în proprietatea acesteia şi a soţului Sandu Ovidiu, care este decedat şi care a fost anterior titularul contractului de închiriere pentru teren.

(2) Chiria va fi de 10,00 lei/mp./an, stabilită în baza art. 2 din anexa nr. 8 la Hotărârea Consiliului Local nr. 105/29.11.2012, aşa cum a fost modificată prin Hotărârea Consiliului Local nr. 2/15.01.2013 şi va fi indexată cu  indicele de inflaţie anual.

(3) Durata închirierii va fi de 5 (cinci) ani, începând cu data de 01.03.2013, cu posibilităţi de prelungire.
Art.4. (1) Se aprobă închirierea prin licitaţie publică a terenului în suprafaţă de 5,00 mp., aflat în domeniul public al municipiului, situat în Municipiului Sighişoara, str. Zaharia Boiu f. nr., identificat conform planului de amplasament şi delimitare anexa nr. 2 la prezenta hotărâre, în vederea amplasării unui totem publicitar. 

(2) Preţul chiriei, de începere al licitaţiei publice, va fi de 15,00 lei /mp./an, stabilit în baza art. 1 alin. (2), lit. d) din anexa nr. 8 la Hotărârea Consiliului Local nr. 105/29.11.2012, aşa cum a fost modificată prin Hotărârea Consiliului Local nr.2/15.01.2013 şi va fi indexat cu  indicele de inflaţie anual.

 (3) Durata închirierii va fi de 5 (cinci) ani,  cu posibilităţi de prelungire.
Art.5. (1) Se aprobă preluarea, începând cu data de 01.03.2013, a contractului de închiriere nr. 66/2008, aşa cum a fost modificat şi completat prin actul adiţional nr. 1/2012,  având ca obiect terenul ocupat de construcţia – garaj, situat în Municipiul Sighişoara, str. Plopilor, nr. 17, poz. 6,  în suprafaţă de 16,50 mp., de către Mocan Claudia, întrucât aceasta a dobândit prin cumpărare construcţia de la actualul chiriaş al terenului, Horvath Imre – Iulian.

(2) Chiria va fi cea stabilită prin contractul de închiriere şi se va indexa cu indicele de inflaţie anual.

 (3) Clauzele contractuale din contractul de închiriere nr. 66/2008, aşa cum a  fost modificat şi completat prin actul adiţional nr. 1/2012,  îşi menţin valabilitatea între Municipiul Sighişoara şi Mocan Claudia.
Art.6. (1) Se aprobă preluarea, începând cu data de 01.03.2013, a contractului de închiriere nr. 856/2007, aşa cum a fost modificat şi completat prin actul adiţional nr. 1/2011,  având ca obiect terenul ocupat de construcţia – garaj, situat în Municipiul Sighişoara, str.Trandafirilor, tronson B I, poz. 66, în suprafaţă  de 21,70 mp., de către Pop Gabriel şi soţia Pop Monica,  întrucât aceştia au  dobândit prin cumpărare construcţia de la actualul chiriaş al terenului, Chirpereanu Adrian-Petre.

(2) Chiria este cea stabilită prin contractul de închiriere şi se va indexa cu indicele de inflaţie anual.

 (3) Clauzele contractuale din contractul de închiriere nr. 856//2007, aşa cum a fost modificat şi completat prin actul adiţional nr. 1/2011, îşi menţin valabilitatea între Municipiul Sighişoara şi Pop Gabriel şi soţia Pop Monica.

Art.7. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv adjunct şi Arhitectul Şef din cadrul Municipiului Sighişoara.

Art.8. Prin grija d-rei jr. Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunosţinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,


Adrian Burlacu       

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Direcţia administrarea patrimoniului ;

1 ex. Arhitect şef ;

1 ex. Direcţia economică
9 ex. AF/FM

